3.5

3.5 Μετασχηματισμός από το Εννοιολογικό Μοντέλο στο Σχεσιακό Μοντέλο
Το επόμενο βήμα στον σχεδιασμό των βάσεων δεδομένων, πριν την φυσική υλοποίηση, αποτελεί ο μετασχηματισμός του μοντέλου οντοτήτων συσχετίσεων στο σχεσιακό μοντέλο. Αυτό σημαίνει ότι τα «αντικείμενα» του ER διαγράμματος που γνωρίσαμε στις προηγούμενες υποενότητες θα μετατραπούν στα αντίστοιχα «αντικείμενα» του σχεσιακού μοντέλου. Αυτή η ενότητα περιγράφει μερικές βασικές αρχές των σχεσιακών βάσεων δεδομένων (relational databases) και παρουσιάζει διάφορες τεχνικές που μπορούμε να χρησιμοποιήσουμε για να μετατρέψουμε το μοντέλο οντοτήτων συσχετίσεων (Entity Relationship model) στο σχεσιακό μοντέλο.

**Στόχοι / Προσδοκώμενα Αποτελέσματα**

Ο μαθητής/τρια πρέπει να είναι ικανός/ή:
 * να αναγνωρίζει σε ένα πίνακα την σημασία της γραμμής, της στήλης, του πρωτεύοντος και του ξένου κλειδιού
 * να διακρίνει το εννοιολογικό από το σχεσιακό μοντέλο
 * να αντιλαμβάνεται την δομή του σχεσιακού μοντέλου
 * να μετατρέπει μία οντότητα σε διαγραμματικό πίνακα
 * να μετατρέπει τις σχέσεις μεταξύ των οντοτήτων σε στήλες που έχουν τον ρόλο του ξένου κλειδιού